סי_ תרמ - סוכה
קטגוריות: שו_ע / אורח חיים / אורח חיים - דור המלקטים

**סוכה**

או"ח סי' תר"מ

1. שלחן בסוכה בעת שינה.
2. *שאר ענינים*.
3. שלחן בסוכה בעת שינה.
   1. *מ"ב (ס"ק כ"ז) – "אף על גב דצריך לכפוף ידיו ורגליו. היינו אף אם אין לו עצה האיך לפשוט רגליו חוץ לסוכה דבפושט רגליו חוץ לסוכה לכו"ע לא מקרי מצטער בכך וחייב לישן שם ואך שצריך ליזהר שיהיה השולחן ג"כ בתוך הסוכה דאל"ה חיישינן שמא ימשך אחר שולחנו וכדלעיל בסימן תרל"ד".*
      1. *פשט – מעדני השלחן (מוריה גליון ת' עמ' ש"ז).*
   2. ***מיקל [וט"ס]****.*
      1. הגרשז"א זצ"ל (הליכות שלמה סוכה פרק ט' סעי' ט"ו, הע' כ"ט) – "*אין צריך שיהיה השלחן בתוך הסוכה בזמן השינה. [ומש"כ במ"ב ... ט"ס הוא]".*
      2. *פסקי תשובות (אות ח', הע' כ"ד) – "דברי מ"ב אלו תמוהים מאד שלא מצינו שום גילוי בפוסקים שבשעת שינה יהיה צריך להיות שלחן בסוכה, ודברי משנ"ב אלו מקורם בפמ"ג (מ"ז סק"ה), ושם בין דבריו איתא גם 'אכילה' וסיפא דדבריו קאי על אכילה שצריך שיהיה אז השלחן בסוכה כמבואר בסי' תרל"ד. ולמעשה, יש המביאים שבעל המשנה ברורה עצמו היה נוהג להקפיד להשאיר השלחן בסוכה בעת השינה, ובתשובה לשואליו על מנהג זה, אמר שכדאי לנהוג כך שתהיה הסוכה ראויה לאכילה גם בעת השינה, וכך מצינו שנהגו עוד גדולים, אם כי ברור שאינו אלא להידור מצוה, ומעיקר הדין אין קפידא אם אין שלחן מצוי בסוכה בעת שינה, ולכן כשיש מספר אנשים הצריכים לישן בסוכה בודאי יש להעדיף להוציא השלחן כדי שיהיה לעוד אדם (ואפילו קטן שהגיע לחינוך) מקום בסוכה לישן מאשר להשאיר השלחן בסוכה והלה ישן בבית. [הספרים שדנים בדברי משנ"ב אלו הם: מקראי קודש סי' ל"ה, שו"ת ציץ אליעזר ח"ח סי' כ"ב, שו"ת אז נדברו חי"ד סי' מ"א, מועדים וזמנים ח"א סי' פ"ז וח"ח בהוספות לח"א סי' פ"ז, שו"ת שרגא המאיר ח"ה סי' נ"ה. ובהררי קודש שבמקראי קודש שם מישב דהמ"ב מיירי בסוכה קטנה שא"א לו לישן אא"כ יוציא השלחן, ולדעת שו"ע הרב סי' תרל"ט סעי' ח' (הו"ד בביה"ל ריש סי' זה בשם הלבוש) בסוכה במקומות הקרים שצריך להביא כרים וכסתות, ואין לו מקום בסוכה לאכסנן וצריך להביאן בכל לילה מביתו וטורח לו זאת פטור משינה בסוכה, א"כ ה"ה לענין שלחן אם א"א לו לישן אא"כ יוציא השלחן ולמחרת יחזירו וטורח לו זאת הוי בגדר מצטער ופטור מן הסוכה והו"ל סוכה שאינה ראויה לשינה, ולפי"ז בסוכה שיש מקום לישן שם גם כשהשלחן הוא בפנים שפיר יוצא י"ח בשינה גם כשהשלחן חוץ לסוכה, עיין שם. אך גם בזה מעיקר הדין לא מצינו גילוי בפוסקים שסוכה קטנה שאין בה מקום לשלחן ומטה גם יחד שתהיה פסולה]".*
   3. ***מחמיר [מעיקר הדין]****.*
      1. *קהלות יעקב (ארחות רבנו ח"ב עמ' רכ"ט אות נ"ב) – "כתב במ"ב ... ושאלתי את מו"ר (שליט"א) זצוק"ל לכא' זהו רק בשעת אכילה וכ"מ מהפמ"ג במ"ז וכן איתא בסי' תרל"ד שציין המ"ב כאן וצ"ע לפי"ז מה הביא המ"ב את הדין הזה כאן לענין שינה, ושמעתי מגיסי הגאון הגרשז"א שליט"א ששמע שמרן החפץ חיים זצוק"ל בעצמו הקפיד ע"ז גם שלא בשעת אכילה וזה פלא, ואמר לי מו"ר שאפשר שהמ"כ הכריע כן אף שלא בשעת אכילה משום דבגמ' גופא לא מוזכר בעת האוכל רק המפרשים פרשו כן ואפשר דגזרו שמא יאכל וימשך אחר שלחנו ויתחיל לאכול בחוץ, ומו"ר חשש למ"ב זה. (א"ה, אח"כ מצאתי בריטב"א ובר"ן (ד' כ"ח) שמפרשים את שטת הרי"ף שפוסק גם בסוכה גדולה ...* ***עכ"פ הראשונים הנ"ל מקור למ"ב****). כמדומה לי שמו"ר זצוק"ל אמר לי במקרה שצריכים להכניס בלילה עוד מטה לסוכה ולא נשאר מקום לשלחן העומד בסוכה* ***אפשר להכניס במקומו שלחן קטן מאד****. (כדאמדינן בגמרא (סוכה ד"ג מ"א) בסוכה קטנה ששעורה מחזקת ראשו ורובו ושולחנו, וכתוב בראש בשם הירושלמי ששולחנו טפח)".*
      2. *הגרח"ק שליט"א (מוריה ח"ת עמ' ש"י) – "שאלה: מש"כ המשנ"ב בי' תר"מ ס"ק כ"ז שצריך שיהא השלחן בשינה בסוכה. אם הוי הידור. או מעיקר הדין. תשובה: הוא מעיקר הדין".*

הגרח"ק שליט"א (אלא פרק ס' אות י"ג) ***– "****נוהג להשאיר שולחן בעת השינה שיהיה בסוכה ואמר לי ששמע שכן נהג החפץ חיים".*

***עי' הגרח"ק שליט"א (שערי ציון ח"א עמ' קצ"ב אות ה') – "שאלה: במשנ"ב סי' תר"מ סקכ"ז כתב בשם הפמ"ג דצריך להקפיד שהשולחן יהא בתוך הסוכה גם בשעת השינה דחיישי' שמא ימשך אחר שולחנו, וצ"ע מה שייך בשעת שינה חשש שמא ימשך אחר שולחנו והרי זה נאמר בשעת אכילה [וגם הפמ"ג במשב"ז סק"ה הזכיר בלשונו אכילה]. תשובה: שמא ירצה לאכול וימשך".***

* 1. *מר"מ – מקראי קודש (סוכה ח"א סי' ל"ה ), ציץ אליעזר (ח"ח סי' כ"ב ), אז נדברו (חי"ד סי' מ"א אות ו' ), מועדים וזמנים (ח"א סי' פ"ז, ח"ח הוספות ללח"א סי' פ"ז ), שרגא המאיר (ח"ה סי' נ"ה ).*

1. *שאר ענינים.*
   1. ***לישן יחידי בסוכה***.
      1. *עי' ערך סכנה, לשיטות ומראי מקומות.*
   2. ***פטור של מצטער כשאשתו מפחדת לישון לבדה****.*
      1. *הגריש"א זצ"ל (אשרי האיש ח"ג פרק כ"ו אות מ') – "אשה בחודש התשיעי להריונה, גרה בקומה שלישית, ובעלה ישן בסוכה שבחצר, ואומרת שמפחדת להיות לבדה ורוצה שבעלה יישן בבית. הדין בזה, שלבעל אין פטור של מצטער וחייב לישון בסוכה, ואם קשה לה, שתלך לישון בסוכה".*
   3. ***פטור של מצטער מרעש****.*
      1. *הגריש"א זצ"ל (אשרי האיש ח"ג פרק כ"ו אות מ"א) – "המצטער בשינה בסוכה שלא נרדם מחמת רעש המתמשך שבא מבחוץ, אינו בפטור מצטער, אלא אחרי שעושה כל טצדקי כי שיוכל לישון בסוכה (והציע רבינו, שיקח תרופה המסייעת לישון)".*